Diari Oficial de la Generalitat Valenciana


Sumari del DOGV 5175, del 12-01-2006 (2005/14392)

Notificació a Remedios Isabel Grau Climent de la decisió dictada en la sentència dictada en les actuacions de divorci contenciós número 257/2005.
-------------------------------------------------------------------------------------------------------------------------------------------------

### Dades del document

Número de DOGV
:   5175

Data del DOGV
:   12-01-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/14358


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació a Remedios Isabel Grau Climent de la decisió dictada en la sentència dictada en les actuacions de divorci contenciós número 257/2005. [2005/Q14069]
  
Procediment: assumpte civil 257/2005
  
Montserrat Isabel Cabrera, secretària del Jutjat de Primera Instància número 7 de Castelló de la Plana.
  
Al juí a què es fa referència s'ha dictat la sentència de data 30 de setembre de 2005, la decisió de la qual, literalment, diu així:
  
«Vists els preceptes legals esmentats, i altres de general i pertinent aplicació,
  
Decisió
  
Que amb l'estimació de la demanda formulada per la procuradora la senyora Motilva Casado, en nom i representació de Rafael Bataller del Campo, contra Remedios Isabel Grau Climent, declare dissolt per divorci el matrimoni dels expressats litigants, amb tots els efectes legals, i es mantenen les mesures del conveni regulador de la separació de data 18 de febrer de 2002, amb les següents modificacions pel que fa al règim de visites i comunicacions entre el pare i el fill, que queda així: caps de setmana alterns, des de les 20.00 hores del divendres fins a les 20.00 hores del diumenge, l'ha de recollir i l'ha de tornar al domicili matern. La meitat dels períodes de vacances escolars de Nadal, Setmana Santa i estiu; si hi ha discrepància, la primera meitat correspondrà a la mare durant els anys parells i al pare en els anys senars. En els supòsits de malaltia del fill, el progenitor que el tinga en companyia seua en cada moment ho comunicarà a l'altre al més ràpidament possible, i en este cas el podrà visitar sense cap classe d'impediment ni limitació. Els cònjuges s'obliguen a comunicar-se tots els canvis de domicili que efectuen, i faran saber l'adreça exacta a fi de complir amb exactitud les mesures sol·licitades. Este règim de visites començarà a aplicar-se des del primer cap de setmana següent al dia de la notificació d'esta sentència a la part demandada. Tot això sense fer un exprés pronunciament condemnatori en costes.
  
Notifiqueu la present resolució a les parts, i feu-los saber que contra esta resolució s'hi pot interposar un recurs d'apel·lació en el termini de cinc dies.
  
Prèviament a la notificació a la demandada, porteu a cap diligències d'indagació dels seu domicili.
  
Una vegada que ferma, inscriviu-la al marge de la inscripció del matrimoni al Registre Civil de Ráfol de Salem (València).
  
Esta és la meua sentència, que pronuncie, mane i firme. El jutge.
  
Publicació: la sentència anterior la va llegir i publicar el jutge que l'ha dictada, mentre estava constituït en audiència pública, el mateix dia del pronunciament, davant el secretari judicial. En done fe».
  
Atés el desconeixement de l'actual domicili o residència de la part demandada, mitjançant la provisió de 7 de novembre de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de sentència.